Victor Moses

Victor Moses (sündinud 12. detsembril 1990 Kadunas) on Nigeeria jalgpallur, kes mängib ääremängijana Venemaa kõrgliiga klubis Moskva Spartak.

Karjäär
Klubikarjäär
Karjääri alustas Moses klubis Crystal Palace, hiljem mängis klubis Wigan Athletic. 2012. aasta suvel sõlmis ta lepingu Premier League'i klubiga Chelsea FC. Chelsea põhikoosseisus on ta mänginud hooaegadel 2012–13, 2016–17 ja 2017–18. Vahepealsetel hooaegadel on olnud laenul Liverpoolis, Stoke Citys, West Ham Unitedis, Türgi klubis Fenerbahçe, Itaalia kõrgliiga klubis Milano Inter ja Venemaa klubis Moskva Spartak.

Koondisekarjäär
Algul mängis Moses Inglismaa U16 koondises, aga hiljem valis Nigeeria jalgpallikoondise. Nigeeriat esindas ta koondises aastatel 2012–2018.

2018. aasta maailmameistrivõistluste viimases alagrupimängus lõi ta penaltist värava Argentina vastu."Kaitsjate sepistatud värav tõi Argentina rongi alt välja". sport.err.ee. 26.6.2018. Vaadatud 27.6.2018

Ta esindas Nigeeriat koondises ka 2013. aasta Aafrika rahvaste karikavõistlustel ja 2014. aasta maailmameistrivõistlustel.

2018. aasta augustis teatas ta koondisekarjääri lõpetamisest."Victor Moses: Chelsea's Nigeria winger announces international retirement at 27". BBC Sport. 15.8.2018. Vaadatud 15.8.2018

Saavutused
Chelsea FC
 Inglismaa meister (1): 2016–17
 FA Cup (1): 2017–18
 UEFA Euroopa Liiga (1): 2012–2013

Nigeeria rahvuskoondis
 Aafrika meistrivõistlused jalgpallis (1): 2013

 Viited 

 Välislingid 

Kategooria:Nigeeria jalgpallurid
Kategooria:Crystal Palace FC mängijad
Kategooria:Wigan Athletic FC mängijad
Kategooria:Chelsea FC mängijad
Kategooria:Liverpool FC mängijad
Kategooria:Stoke City FC mängijad
Kategooria:West Ham Unitedi mängijad
Kategooria:Fenerbahçe SK jalgpallurid
Kategooria:Milano Internazionale mängijad
Kategooria:Moskva Spartaki jalgpallurid
Kategooria:Premier League'i mängijad
Kategooria:The Championshipi mängijad
Kategooria:Serie A mängijad
Kategooria:Sündinud 1990